डॉक सारांशित करण्यासाठी: दक्षिण भारतातील अनेक व्हॉट्स अॅप ग्रुपवर ही जाहिरात शेअर करण्यात आली आहे. हिंदू देवी-देवतांची चित्रं मद्याच्या बाटलीवर वापरून हिंदुंच्या भावना दुखावल्या जात आहेत, असंही या व्हॉट्स अॅप पोस्टमध्ये म्हटलं आहे. 

काही ट्वीटर युजर्सनी जाहिरातीचा फोटो ट्वीट करून पंतप्रधान नरेंद्र मोदी, परराष्ट्र मंत्री सुषमा स्वराज यांच्यासह अन्य नेत्यांना याविरूद्ध तक्रार करण्याचं आवाहन केलं आहे. बाटलीवरील देवतांचा फोटो हटविण्यासाठी प्रयत्न करावा, अशी मागणीही या युजर्सनी मोदी आणि सुषमा स्वराज यांच्याकडे केली आहे. 

अनेकांनी ही जाहिरात ट्वीट करताना ऑस्ट्रेलियाचे माजी पंतप्रधान मॅल्कम टर्नबुल यांनाही टॅग करून संबंधित जाहिरात कंपनीविरोधात कारवाईची मागणी केली आहे. 

या व्हायरल जाहिरातीनुसार ऑस्ट्रेलियातील ब्रुकवेल युनियन नावाची बिअर कंपनी लवकरच एक नवीन पेय बाजारात आणणार आहे. या नवीन बिअरच्या बाटलीवर भगवान गणेशाचं चित्र आहे आणि 'पायरेट्स ऑफ द कॅरेबियन'च्या धर्तीवर त्यांची वेशभूषा बदलण्यात आली आहे. 

मात्र सोशल मीडियावर असेही लोक आहेत, जे ही जाहिरात खरी मानायला तयार नाहीत. जाहिरातीच्या मूळ स्वरूपात बदल करण्यात आला असावा, असं मत हे लोक मांडत आहेत. 

मात्र आम्ही केलेल्या पडताळणीमध्ये या जाहिरातीमध्ये तथ्य असल्याचं आढळून आलं आहे. ब्रुकविल युनियन नावाची ऑस्ट्रेलियन कंपनी लवकरच एक बिअर बाजारात आणणार आहे, ज्यांच्या बाटलीवर गणपतीचं चित्र असेल. 

यापूर्वीही झाला होता वाद 

ऑस्ट्रेलियातील न्यू साऊथ वेल्स (सिडनी) मधील या कंपनीनं २०१३ मध्येही बिअरच्या बाटल्यांवर गणेश आणि लक्ष्मीच्या चित्रांचा वापर केला होता. त्यावरून बराच वादही झाला होता. 

त्यावेळी कंपनीनं बिअरच्या बाटल्यांवर लक्ष्मीचं चित्र वापरलं होतं, या चित्राला मस्तक मात्र गणपतीचं होतं. बाटलीवर गाय आणि देवीचं वाहन सिंहाचंही चित्र छापलं होतं.  

द टेलिग्राफ या वृत्तपत्रानं दिलेल्या बातमीनुसार २०१३ साली या कंपनीनं प्रसिद्ध केलेल्या विवादास्पद जाहिरातीबद्दल एका तथाकथित आंतरराष्ट्रीय हिंदू संघटनेनं आक्षेप नोंदवला होता. पैसे कमावण्यासाठी हिंदूंच्या धार्मिक भावनांची खिल्ली उडवणं गैर असून ते सहन केलं जाणार नाही, असं या संघटनेनं म्हटलं होतं. 

बातमीमधील माहितीनुसार या हिंदू संघटनेनं ब्रुकवेल युनियनविरोधात कायदेशीर कारवाई करण्याची मागणीही केली होती. 

पीटीआय या वृत्तसंस्थेनुसार ऑस्ट्रेलियामध्ये...\nडॉक सारख्याच भाषेत सारांश:
गेल्या काही वर्षांपासून सोशल मीडियावर ऑस्ट्रेलियातील एका बिअरच्या जाहिरातीची कॉपी शेअर केली जात आहे. जाहिरातीत या बिअरवर श्रीगणेशाचा फोटो लावलेला दिसत आहे.